钦定古今图书集成/方舆汇编/边裔典/第099卷 > 明
## 钦定古今图书集成/方舆汇编/边裔典/第099卷 > 明

### 成祖永乐元年遣中官抚谕柯枝国赐之丝币

按《明外史柯枝传》：“柯枝或言即古盘盘国，宋、梁、隋、唐
皆入贡。自小葛兰西北行，顺风一日夜可至。永乐元
年，遣中官尹庆赍诏抚谕其国，赐以销金帐幔、织金
文绮、彩帛及华盖。”

永乐二年，柯枝国来贡方物。

按《明一统志》：“柯枝国，前代无考。本朝永乐二年，国王
可亦里遣其臣完者答儿等来朝，并贡方物。土产胡
椒、苏木。”

永乐九年，柯枝遣使入贡。

按《明外史柯枝传》：“永乐六年，复命郑和使其国。九年，
王亦可里遣使入贡。”

永乐十年，赐柯枝王印诰，封其国中之山，勒碑山上。
按《明外史柯枝传》：“永乐十年，郑和再使其国，连二岁
入贡。其使者请赐印诰，封其国中之山。帝遣郑和赍
印赐其王，因撰碑文，命勒石山上。其词曰：‘王化与天
地流通，凡覆载之内，举纳于甄陶者，体造化之仁也。
盖天下无二理，生民无二心，忧戚喜乐之同情，安逸’”
饱煖之同欲，奚有间于遐迩哉？任君民之寄者，当尽
子民之道。《诗》云：“邦畿千里，惟民所止，肇域彼四海”，《书》
云：“东渐于海，西被于流沙，朔南暨声教，讫于四海。”朕
君临天下，抚治华夷，一视同仁，无间彼此。盖推古圣
帝明王之道，以合乎天地之心，远邦异域，咸欲使之
各得其所，此闻风而慕化者，非一所也。柯枝国远在
西南钜海之滨，出诸蕃国之外，慕中华而欣王化久
矣。命令之至，拳跽鼓舞，顺附如归，咸仰天而拜曰：“何

熙熙然而乐，陵厉争竞之习无有也。山无猛兽，溪绝
恶鱼，海出奇珍，林产嘉禾，诸物繁盛，倍越寻常；暴风
不兴，疾雨不作，“札沴殄息，靡有害菑，诚王化之使然
也。朕揆德薄，何能若是？非其长民者之所致欤？”乃封
《可亦里》为国王，锡以印章，俾抚治其民，并封其国中
之山，为镇国之山。勒碑其上，垂示无穷。而系以铭曰：
“截彼高山，作镇海邦；吐烟出云，为下国洪庞。时其雨
旸，肃”其烦歊。作彼丰穰，祛彼氛妖。庇于斯民，靡菑靡
沴。室家胥庆，优游卒岁。山之崭兮，海之深矣。勒此铭
诗，相为终始。自后，间岁入贡

按《明会典》：“柯枝国，永乐间使臣各六人，三日下程一
次，羊一只，鹅二只，鸡四只，酒十瓶，面二十斤，米五斗，
果子四色，蔬菜厨料。”

### 宣宗宣德五年复遣郑和抚谕其国

按《明外史柯枝传》：“宣德五年，复遣郑和抚谕其国。
宣德八年，柯枝遣使来贡。”

《接明外史柯枝传》：“宣德八年，王可亦里遣使偕锡兰
山诸国来贡。”

### 英宗正统元年遣柯枝使归赐敕劳其王

按《明外史柯枝传》：“正统元年，遣其使者附瓜哇贡舶
还国，赐敕劳王。其国与锡兰山对峙，中通古里国界，
东大山，西南北皆大海。气候常热，田瘠少收，俗颇淳，
筑室用椰子树，即取其叶为苫，覆屋上，雨不能漏。王
琐里人，尊释教，佛座四旁皆水沟，复穿一井，每旦鸣
钟鼓，汲水灌佛再三，始罗拜而退。”人分五等：第一南
昆王族类，二回回，三哲地，皆富民，四《革全》皆牙侩。最
贱者曰木瓜，屋高不得过三尺，衣上不得过脐，下不
得过膝。途遇南昆哲地人，辄伏于地，俟其过乃起。盖
极贫民，为人执贱役者。一岁中二三月时有少雨，国
人皆治舍，储食物以俟。五六月间，大雨不止，街市成
河。七月始晴，八月后不复雨。岁岁皆然。地产诸谷独
无麦。诸畜亦皆有，惟无鹅与驴。

按《嬴涯胜览》，柯枝东连大山，馀方皆濒海。自葛兰国
海行舡山西北，一昼夜乃至。其国王亦琐里人，首缠
黄白布，上无衣，下萦彩帨，加以彩缎一匹系之，曰“压
腰。”臣民服用，稍与王同。屋用椰木及叶缉缀当瓦如
苫盖然。家造库藏，皆以避火盗。人有五等：南毗辈与
王同类，祝发悬胫以线，乃贵族，一等也；回回人，二等
也。富有财者曰哲地，三等也。牙侩曰《革全》，四等也。卑
贱者曰木瓜，五等也。木瓜业渔樵，习服荷，禁不许服
长衣。滨海居屋，高仅三尺，违者罪之。上衣不过脐，途
遇南毘哲地，即伏而候，过乃起。王尚浮屠，尊敬象牛，
建寺，范金为佛。青石结座，环以沟水。旁穿井，每旦鸣
钟鼓，汲泉灌佛顶，数回已乃礼之。有曰“浊肌”者，盖优
婆夷之类。亦娶妻，自胎发不剃不栉。以酥挼辫，或十
缕或七八缕，垂于后。牛粪灰涂体，不衣而藤朿，腰白
缘，四手持大螺，常吹而行。其妻秪以小布蔽羞，随夫
历人家觅钱粟。气候热如夏，无霜雪，春雨即葺舍储
具。逮夏连雨，市陌成河，比屋不能出入，至七月始霁。
八月望后始晴，至冬犹然，三月又雨。谚云：“半年有雨
半年晴者”是已。市用金银钱，金钱九成色：曰法南，计
一分一厘；银钱仅如螺靥；曰荅儿，计四釐。每十五当
金钱之一。婚丧各以类不等。厥产胡椒，往往种于圃，
四百斤直金钱百文，银直五两，珠以分论。有米、粟、麻、
豆、黍、稷，无麦。有象、马、牛、羊、犬、猫、鸡，无骡、马暨鹅。

梁

### 武帝中大通二年丹丹遣使入朝

按《梁书武帝本纪》，不载。按丹丹本传：丹丹国，中大
通二年，其王遣使奉表曰：“伏承圣主至德仁治，信重
三宝，佛法兴显，众僧殷集，法事日盛，威严整肃。朝望
国执，慈愍苍生，八方六合，莫不归服，化邻诸天，非可
言喻。不任庆善，若暂奉见尊足。谨奉送牙像及塔各
二躯，并献火齐珠、吉贝、杂香药等。”

### 大同元年二月丹丹国遣使献方物

按《梁书武帝本纪》云云。按《丹丹本传》。“大同元年。复
遣使献金银琉璃杂宝香药等物。”